
R E F E R A T   D E  A P R O B A R E
privind aprobarea proiectului „INVESTITII PENTRU MODERNIZAREA SISTEMULUI EDUCATIONAL AL LICEULUI TEORETIC AVRAM
 IANCU BRAD” și a cheltuielilor aferente investiției


[bookmark: _Hlk230705310]Municipiul Brad a depus o solicitare pentru obținerea unei finanțări nerambursabile prin Programul Regional Vest 2021-2027, în cadrul apelului de proiecte PRV/552/PRV_P6/OP4/RSO4.2/PRV_A44 - PRV/6.1.BC/1.1 Școli și licee - Municipii fără ITI, pentru proiectul „INVESTITII PENTRU MODERNIZAREA SISTEMULUI EDUCATIONAL AL LICEULUI TEORETIC AVRAM IANCU BRAD”, SMIS 351604. 
 Prin adresa nr. ADR Vest 2026NOF009463/13.05.2026, Agenția pentru Dezvoltare Regională Vest a comunicat faptul că, urmare a finalizării etapei de evaluare tehnică și financiară, se demarează etapa de contractare.
Conform prevederilor capitolului 7.6 ”Anexe și documente obligatorii la momentul contractării” din Ghidul solicitantului de finanțare, solicitantul de finanțare are obligația de a transmite o serie de documente, printre care și hotărârea consiliului local de aprobare a proiectului a cărui finanțare a fost solicitată.
Prin investiția propusă se urmărește modernizarea, renovarea, dotarea, reabilitarea termica, precum și refacerea parțiala și adaptarea capacitaților de instalații electrice, sanitare și termice actuale aferente clădirea Liceului Teoretic „Avram Iancu”, situată pe strada Liceului, nr. 18, municipiul Brad, județul Hunedoara.	
Valoarea totală a proiectului este de 8.509.263,28 lei (cu T.V.A.), din care valoarea totală nerambursabilă în cuantum de 7.370.325,30 lei, valoarea cheltuielilor neeligibile în cuantum de 988.523,20 lei și valoarea contribuției proprii în cuantum de 150.414,78 lei, respectiv 2% din valoarea totală eligibilă a proiectului,  reprezentând cofinanțarea proiectului.
În contextul celor de mai sus, am inițiat prezentul proiect de hotărâre prin care am propus aprobarea proiectului „INVESTITII PENTRU MODERNIZAREA SISTEMULUI EDUCATIONAL AL LICEULUI TEORETIC AVRAM IANCU BRAD” și a cheltuielilor aferente investiției și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, Ordonanței de Urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021 – 2027, cu modificările și completările ulterioare, ale Deciziei Șefului AM PR Vest nr. 83/31.12.2024 privind aprobarea Ghidului solicitantului de finanțare aferent Intervenției Regionale 6.1.BC Școli și Licee, apelurile de proiecte nr. PRV/6.1.BC/1.1, nr. PRV/6.1.BC/1.2, nr. PRV/6.1.BC/1.3, nr. PRV/6.1.BC/1.4, nr. PRV/6.1.BC/1.5, nr. PRV/6.1.BC/1.6, nr. PRV/6.1.BC/1.7, ale Ordinului nr. 2041/2023 pentru aprobarea modelului contractului de finanţare prevăzut la art. 14 alin. (2) din Ordonanţa de Urgenţă a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027, ale Ordonaței de Urgenţă a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România cu modificările și completările ulterioare, ale Regulamentului (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, ale art.129 alin. (1), alin. (2) lit. b) și alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale Legea nr. 554/2004 a contenciosului administrativ, cu modificările și completările ulterioare.

